Skoene vir kaalvoetstapper van Borcherds | George Herald
Skoene vir kaalvoetstapper van Borcherds
Wednesday, 19 October 2016, 08:21
GEORGE NUUSFLITS & VIDEO - 'n Dertienjarige kaalvoetkampioen van Borcherds met twee nasionale staptitels agter sy naam, oefen deesdae met helder oranje tekkies wat deur die beroemde Suid-Afrikaanse langafstandatleet, Elana Meyer, geskenk is.
Durando het die gemeenskap se hartsnare geroer nadat foto's van die jong atleet op sosiale media gesirkuleer is waar hy met wit verbande, hande in die lug, oor die wenstreep loop tydens die interprovinsiale padstapkampioenskappe by Youngsfield in Kaapstad op 8 Oktober. Dit is die tweede agtereenvolgende jaar wat hy die SA 3 km-staptitel verower.
Lees 'n arikel oor Durando se sukses by die padstapkampioenskappe, hier.
Oor sy oorwinning is Durando blinkoog en nederig.
Tydens 'n onderhoud met die George Herald gesels hy oor sy liefde vir die sport. "Wanneer ek stap dink ek aan my omstandighede," het hy gesê.
Sy pa is 'n laaigraafoperateur en sy ma is 'n huisvrou. Hy is een van vyf kinders en deel 'n dubbelbed met sy sussie. Daar is nie beddens vir almal in die huis nie.
Lede van die gemeenskap het reeds begin om geldelike bydraes vir die inisiatief by Top Gear-sportwinkel in Meadestraat te los.
Volgens die winkeleienaar, Ters Gilliomee, is die gedagte tans om al 13 uitblinkers in die stapspan met stapskoene te voorsien.